Nyeste Skilderie af Kiøbenhavn, 1821-01-13
J Jversens Avis af 2den d. M. læses følgende: (Jndsendt forlangt Jndrykkelse.) Da der i Hempels Avis No. 170 yttres det Ønske, at man vilde gjøre Publicum bekiendt med den ved Kjertemindekanten saakaldte Sekts Jndretning og Formaal, skal følgende herved tjene til Oplysning desangaaende: Vores Hovedsag er, at være lykkelig i Tiden og salig i Evigheden, og altsaa at flye Synden, som drager al Ulykke efter sig, baade i Tid og Evighed. Vi troe det Guds Ord, som siger til dem, der leve og døe i Ubodfærdighed; Gaaer bort fra mig, J Forbandede, i den evige Jld, som er beredt Diævelen og hans Engle, (Math. Cap. 25, V. 41.) og vide intet andet Middel til Salighed, end Jesus Christus, og ham forsfæsted, derfor behøve vi, Gud være lover ikke at skye Lyset, efterdi vores Bestræbelse er, at være sande Christne, (Uden Nogen bliver født paa nye, kan han ingenlunde komme i Himmeriges Rige. Christus.), og øve Lysets Gierninger, hvilke ere, at lyde Guds Bud og Befalinger; det Menneskes Hjerte maa være haardt som Steen, der ikke kan bøies til en sand Omvendelse fra Synden ved den algode Guds mangfoldige Velgierninger, hvoraf den største, at han gav sin eenbaarne Søn herned, for at lide i Synderes Sted. Men dette er Mørkhedens Gierninger, at gjøre Propheter, Evangelister og Apostler, ja Frelseren selv, til Løgnere, som f. Ex. at de nægte der er en Diævel til, at det Ord, "Forsoning burde udslettes af Bibelen, o. a. m., hvilket sidste Jndsenderen har hørt offentlig sige. Ifølge dette, da kunne vi jo have Grund til at befrygte, at naar det ene i Bibelen er urigtigt, saa kan det andet ogsaa være det; nei, vi have et fast prophetisk Ord, hvortil vi holde os: "Himmel og Jord skulle forgaae, men mine Ord skulle ikke forgaae (Christus). - At der nu drives saa megen Spot med de Troende, derom bryde de sig ikke, "at Diævelen og hans kjære Brud Verden, (som Luther siger) raser imod dem, desuden siger Christus: "have de forfulgt Propheterne, som vare før Eder, ja Christus selv er bleven forhaanet og bespottet for den gode Sags Skyld, skulle det da gaae Tjeneren bedre end Herren, Just som jeg hermed er færdig, læser jeg i Hempels Avis No. 176 endnu et Stykke om denne her omtalte saakaldte Sekt, hvilket lægger Anmelderens Uforstand tydelig for Dagen. Heraf viljeg med det samme svare paa det som jeg synes værd at berøre, for at gjendrive Hr. Anmelderens indførte falske Rygter, nemlig: "1) at den i Stykket omtalte Skoemager har fortalt Dem, at han har uddrevet Diævelen af en Pige i Svendborg, 2) at den saakaldte Forstander for dem i Sognet, skal have været hos den syge Dreng i Bullerup, og der erklæret, at de gjerne kunde begrave ham, om de ville, da hans Sjæl allerede for længe siden var i Himmelen, og endelig, at Andagten i Sognet drives saavidt, at de derover forsømme deres daglige Sysler. (Om disse Mennesker sadde i Kroerne fra Morgen til Aften, og ei allene forsømte deres Arbeide, men endog ødelagde hvad de fra Fortiden havde erhvervet, saavelsom ogsaa deres Sundhed, det vilde vist ikke offentlig blive paaanket.) - Alt dette tager jeg mig den ærbødige Frihed, at erklære for grove Usandheder. - De som ikke lære Andre Guds Ord rettelig, og ei leve efter det foreskrevne Guds Ord, de vanhellige Guds Navn iblandt os. (Luth.) – Jo haardere Aag Kong Pharao paalagde Jsraliterne, desto stærkere formerede de sig. Salige ere J, naar man bespotter, forhaaner Eder, og taler allehaande ondt om Eder for min Skyld, og man lyver Eder det paa (Christus.) Aalborg, d. 4 Jan. 1821. J afvigte Kirkeaar 1820 ere i Aalborg Stift blevne ægteviede 931 Par, fødte 3052 og døde 1856, altsaa 1196 flere Fødte end Døde, desuden fødte udenfor Ægteskab 278 og dødfødte 118, hvilke ei ere indbefattede under det almindelige Tal paa Fødte og Døde. Blandt de Fødte ere 24 Par Tvillinger, deraf 1 Par uægte, 1 født vanfør paa Hænder og Fødder, og 1 med vanskabt Underliv begge døde faa Timer efter Fødselen.